Χλόη Καστοριάς

Για συνώνυμους οικισμούς στην Ελλάδα δείτε το λήμμα: Χλόη (αποσαφήνιση)

Η Χλόη είναι κωμόπολη της Περιφερειακής Ενότητας Καστοριάς με υψόμετρο 630 μέτρα.

Γεωγραφία - Ιστορία
Η Χλόη βρίσκεται βόρεια της Καστοριάς και ουσιαστικά αποτελεί προάστιό της. Είναι κτισμένη δίπλα στη λίμνη της Καστοριάς και κατοικείται κυρίως από νέους ανθρώπους. Η περιοχή διαθέτει δύο δημοτικά σχολεία (το 9ο και 10ο της πόλης), τρία Λύκεια καθώς και το 1ο ΕΠΑΛ2ο ΕΛ Καστοριάς. Στην περιοχή υπάρχει επίσης η εκκλησία του Αγίου Νικάνορα. Κάθε χρόνο το Μάιο, ο Πολιτιστικός & Εξωραϊστικός Σύλλογος Φουντουκλή – Χλόη διοργανώνει ανθοκομική έκθεση.

Η Χλόη αναφέρεται επίσημα ως ξεχωριστός οικισμός από το 1961 όταν απογράφηκε με την ονομασία Νέο ΤσιφλίκιΠανδέκτης στον ομώνυμο δήμο. Το 1963 με το ΦΕΚ 91Α - 13/06/1963 μετονομάστηκε σε Χλόη. Σύμφωνα με το σχέδιο Καλλικράτης, μαζί με την Καστοριά, τον Απόσκεπο και το Κεφαλάρι αποτελούν τη δημοτική κοινότητα Καστοριάς που υπάγεται στη δημοτική ενότητα Καστοριάς του δήμου Καστοριάς και ο πληθυσμός της, σύμφωνα με την απογραφή του 2011, ανέρχεται σε 3.079 μόνιμους κατοίκους.Ιστοσ. Ελληνικής Στατιστικής Υπηρεσίας, Απογραφή πληθυσμού και κατοικιών 2011 - Μόνιμος πληθυσμός «ΦΕΚ αποτελεσμάτων ΜΟΝΙΜΟΥ πληθυσμού», σελ. 10553 (σελ. 79 του pdf)

 Παραπομπές 

 Πηγές 
 «Καστοριά: Δύο συλλήψεις για διάρρηξη ναού», Εφημερίδα Μακεδονία

Κατηγορία:Κωμοπόλεις της περιφερειακής ενότητας Καστοριάς
Κατηγορία:Δήμος Καστοριάς